Die voerkrale is baie tevrede met die prestasie van sy Tulispeenkalwers. Daar is ’n groot aanvraag vir Tulibeeste, sê Colin, want dit is werklik winsgewend en lekker om met hulle te boer omdat hulle so mak is en so min aandag verg. Hulle sorg vir hulleself. Hy het pas 20 verse aan ’n koper uit Natal verkoop.
Hulle kalwers is wel effens ligter as sommige ander rasse s’n, maar die Tuli lewer beslis vir hom meer kilogram vleis per hektaar. Oom Dapper verkoop ook sy bulkalwers aan voerkrale, maar hy maak ook so af en toe ’n os groot vir eie gebruik. Hulle slag goed uit en hulle vleis is besonder sag en smaaklik, sê hy.